ky ru ky ky ru ky ky ky ky ky ru ru ru ky ky ky ky ky ky ky ru ky ky ky ru ky ky ky ru ky ky ky ky ky ru ky ky ky ky ky ky ru ky ky ky en ru en ky ky ky ky ky ky ky ru en en en en ru ky ky ky ky ky ky ky en en en en en en en en ru mk ky ky ky ky ky ru ky ky en ky ky ky ru ky ky ru hbs_cyr ky ky ky ky ky en en en en en ru ky ky ky ru ky ky ky ky ky ky ky ky ky ky en en en en ru ky ky ky ky ky en ky ru ky ky ky ky ky ky ru ru ru ru
Куу Майдан айылынын сайты — Куу Майдан айылынын сайты
Мектептерде ремонт иштери кызуу жүрүп жатат
Ноокат районундагы мектептерге ремонтко керектүү болгон жабдуулар таратылып билим берүүчү мекемелерде ремонт иштер кызуу жүрүп жаткан учуру. Ремонтко кеткен каражат жыл сайын республикалык бюджеттен бөлүнүп турат. Мектептерди мугалимдер бөлүп алышып ремонттоп жатышат.
Мектептер жыл сайын окуу аяктагандан кийин бир жолу ремонттон өтүп турат. Мептептин негизинен арталары, стулдары, дубалдары, эшиги краскаланат, бузулган парталар оңдолот.
Мектептеги ремонтко жыл сайын бүтүрүүчү окуучулар 9-11-класстар жардамдашат. 600 окуучуга ылайыкталган Жапар Нышанов мектеби быйылда ремонт иштерин өз убагында баштады.
Башталгыч класс мугалими: “Биз жылда өз-өз класыбызды ремонттон өткөрөбүз, ремонтко жогорку класстын окуучуларын бөлүп алабыз, алар бизге жардам беришет.”-деп билдирди Болдукыз Кудайбердиева.
Опубликовано 01.07.2019Автор keneshnuruРубрики Без рубрикиДобавить комментарий к записи Мектептерде ремонт иштери кызуу жүрүп жатат
Бул лотерея Ноокат районунда биринчи жолу болуп жаткан жок, бул убакытка чейин дагы да болуп келген, билайндын кардарлары көп болгондуктан адамдар да көп келип катышып ойноп кетишти.
Лотереяга катышуу үчүн адамдардын акчасы күйгөн жок болгону алар өздөрүнө жөн гана бирдик салышты. Эч нерсе чыкпай калган оюнчуларга суусундуктар таратылды. Катышуу үчүн адамдар билайндан бир симкарта алып ага 150 сом бирдик салышты. Андан кийин номерлер аркылуу ойнотулду. Оюн кызыктуу жана шаңдуу болду.
Ош шаарынын так ортосунда жайгашкан Сулайман-Тоо
Сулайман-Тоо Ош шаарындагы ыйык тоо. 2009-жылдын июнь айында ЮНЕСКОго катталган мамлекеттик биринчи эстелик. Узундугу 3 км, туурасы 1,5-2  км, деңиз деңгээлинен бийиктиги 1176 м. Салыштырмалуу бийиктиги  300-350 метр. Сулайман -Тоо улуттук тарыхый-археологиялык музей — комплекс. XVI-кылымга чейин Сулайман-Тоо Баара-Кух деп табылганы  маалым.
Тоодо 5 чоку бар:
2) Шор-Таг (“Ак туздуу чоку” дегенди түшүндүрөт).
3) Рушан-Таг (“Эң бийик”, “эң жарык” деген маанини берет).
4) Ээр-Таг (“Ээрге окшош тоо”). Чокунун түндүк капталы көрүнүшүнө жараша Каттама-Таш деп аталат.
Сулайман-Тоого киргенден түшкөнгө чейин 940 тепкич бар.Зыяратчылар үчүн табигый бир нече үңкүрлөр бар.Алар:”Эшен- Үңкүр”,”Кырк-Чилтен”,”Үр-Кыз”,”Бешик-Эне”,”Тамчы-Тамар” жана башкалар.
Сулайман-Тоо Өзгөн канынын вазири Султан Мази Сулаймандын (XV-кылымдын башы) ысмынан аталган. Вазир Сулайман-Тоону жайкы резиденциясына айландырган. Жергиликтүү эл жана четтен келгендер тоого чыгышып, жөн гана сейилдешкен.Эл көп каттагандыгынан пайдаланып, дин кызматкерлери тоону тотемдик даражага жеткиришип, ислам динин таратуучу майданга (аренага) айландырышкан. Дин кызматкерлери Сулайман пайгамбардын тактысынын табылгандыгы жөнүндө сөз таратышкан. Өзгөн вазири Сулайман пайгамбарга, ал эми анын эс алуучу жайы Сулайман тактысына айланып, «ыйык» даңкка ээ болгон. Захридин Бабур тоого эс алып олтура турган жай (кужура) курдурган. Азыр чокусуна түтүк менен суу чыгарылып,айланасына бак-дарак тигилип, жашылдандырылып, эмгекчилердин эс алуучу жайына айланды. Боорунан үңкүр казылган. Түштүк Кыргызстандын тарыхы менен тааныштыруучу бир нече залдан турган өзүнчө оригиналдуу музей жайгаштырылды.
Тоонун чокусунда Бабурдун башкаруусунда пайда болгон «Тахты Сулайман» мечити жайгашкан. Атеисттер 1963-жылы Бабурдун үйүн буздуруп салышкан. Кийин 1991-жылы сакталып калган материалдардын жардамы менен бул тарыхый эстелик кайра калыбына келтирилген.
Музей архитектор Назаров Кубанычбек Кудайназаровичдин долбоору менен 1978-жылы курулган. Музей 2 кабаттан турат. Биринчи кабатында майда табигый буюмдар жайгашкан. Экинчи кабатка чыгып бара жатып, жан жаныбарлардын катырылган абалда турганын  көрүүгө болот. Экинчи этажында  дүйнөлүк диндердин, Фергана өрөөнүндөгү элдердин ырым-жырымдары жайланышкан зал болуп эсептелет.Бул маалымат экскурсовод Кызжибек Ташматова жана археолог илимий агартуу бөлүмүнүн башчысы Эмирлан Мырзабеков тарабынан алынды.
Бел таштан бели, бөйрөгү ооруган адамдар 7 жолу сыйгаланып түшүшөт. Ден соолугу начар, жашы өтүп калган адамдар 3 же 1 ирет сыйгаланууга тийиш. Маалыматтарга караганда, шыпаа тапкандар көп.
Кол таш деп аталган жайга сыйынганы келгендер ооруган колун салып, ичинен тилек тилешет. “Жакшылап көңүл бурган адам манжаларынын учу чымыраганын сезет” деп айтылат.
Бешик энеге балалуу болбой жүргөндөр көп келишет. Андагы көзөнөк ташты эки колу менен кармап, маңдайын ага тийгизип, ичинен тилек тилешет. Сыйынгандардын тилеги кабыл болгон мисалдар көп.
Хуркызга кыз-келиндер барышат жана өзүлөрүнүн аруу-тилектерин айтышып, жараткандан аларды ишке ашыруусун суранышат. Эркектер сыйынуучу жай «Кырк-Чилтен» деп аталат. Уламышта бул үңкүр – жигит пири Шаймерден түнөп кеткен ыйык жай. Жоокерчилик заманда жоого аттанар эр-жигиттер ошол жерге барып сыйынышчу экен.
Сулайман-Тоо мечити арабдар жана элдин колдоосу менен курулган.Мечит 3 кабаттан турат жана 4 мунарасы бар.Мечит 5000 ден ашуун адамга ылайыкташтырылган.Мечиттин курулганына 10-жылдай убакыт болду. Жума күндөрү мечитке жума намазын окуганы 5000ден ашуун адам келет.Мечитте негизинен 5 имам иштейт.Мечиттин азанчысы:Нажибулла Айдаров.Бул маалыматты  мечиттин имамдарынын бири Бахрам Абдуллажанов айтып берди.
Жайкы эс алуу мезгилинде күнүнө 1000 ден ашуун элдер эс алып,зыярат кылганы келишет.Сулайман-Тоо Кыргызстандагы эң ыйык жайлардын бири болуп эсептелинет.
Төмөндөгү шилтеме аркылуу тесттен өтүп, өзүңүздү сынап көрүңүз.
Даярдаган: Кожоева Асылкан, Мурзаш кызы Нурзада, Курсантбек уулу Хусейн, Жалалова Таңнуру.
Опубликовано 16.06.201916.06.2019Автор keneshnuruРубрики Без рубрикиДобавить комментарий к записи Ош шаарынын так ортосунда жайгашкан Сулайман-Тоо
Улуу Ата-мекендик согушка 74 жыл
Ош облусунун Ноокат районуна караштуу Кеңеш айыл өкмөтүндө Улуу Ата-мекендик согуштун 74 жылдыгы белгиленди. Бул мааракеде айылдын аксакал аталарыбызды коноктошту.
Улуу Ата-мекендик согуштун катышуучусу болуп бир гана Мекенов Абдилла атабыз бар экен жана андан сырткары улуу муундагы чоң аталарыбызды, аксакалдарды чакырып салтанаттуу маареке өткөрүлдү. Аксакал аталарыбызга орозого туш келип калгандыгына байланыштуу иптарлик берилип,  Ж. Нышанов, Шаңкол, жана Дары-Суу орто мектептери концерт коюп беришти.
Кеңеш айыл өкмөтүнүн башчысынын орун басары Жеңишбек Исаевтин айтымында»Бугун биздин Кеңеш айыл өкмөттө чоң иш чара болуп өттү деп ойлоймун. Бул иш чара Улуу жеңиштин 74 жылдыгына арналып жалпы айыл өкмөтүндөгү согуштун ардагери Абдилла абабыздын жана ошондой эле тыллдын катышуучуларынын катышуусунда өткөрүлдү.
Бүгүнкү күндө бизге жакшы жашоо тартуулап, өз жанын аябай кызмат өтөп келген Абдилла абабыздын катышуусунда чоң иш чара өткөрүлдү. Бул иш чарага афган согушунун ардагерлери, медицина тармагынын адистери, айыл өкмөттүн өкүлдөрү, почта кызматкерлери, учаска инспекторлору мектеп окуучулары катышып беришти.
Иш чарага тыллдын катышуучуларынан 45 ардагер чакырылып алардын кээ бирлери ден-соолугуна байланыштуу келбей калып үйлөрүнө продукталар таратылып берилди, келген катышуучулардын колуна белектер берилип жакшы маанайда тосуп узатышты. Бул мааракеге айыл өкмөт тарабынан 30 миң сом акча каражаты бөлүндү. Жана ошондой эле маараке аяктаган соң курман болгон аталарыбызга куран окулду.
Даярдаган: Айжибек Насиркул кызы
Опубликовано 08.05.201908.05.2019Автор keneshnuruРубрики Без рубрикиДобавить комментарий к записи Улуу Ата-мекендик согушка 74 жыл
Жаш таланттын алгачкы кадамдары.
Ош облусунун Ноокат районуна караштуу Кеңеш айыл өкмөтүнүн Куу-Майдан айылындагы Жапар Нышанов атындагы орто мектебинде көңүлдүү, эң бир сонун концерт болуп өттү.
Бул концертти жаш таланттын алгачкы кадамдары деп  атап койсок болот себеби дегенде Ж. Нышанов мектебине ушул концертти Замир Байматов аттуу жаш, таланттуу жигит уюштуруп көңүлдүү маанайда жакшы өткөрүп алды деп айтсак да жаңылышпайбыз. Жаш таланттын сахналаш достору жана карындашы  келип Замирдин ийгиликтери үчүн жардамдарын көрсөтүштү.
Замир Байматовдун айтымында «Менин негизги максатым жакында Казакстанга конкурска барам, конкурска катышышым керек. Кыргызстанда Ноокат району боюнча мени тандап алышты. Буга чейин кайрымдуулук концерти боюнча бөлүп калышыптыр ошентип ар кайсыл жерлерде 1 ай ырдап, иштеп жүрдүм десем болот. Ошондуктан мага Ноокат районунан конкурска барсаң өзүңө бир аз иштеп ал деп руксат кагазын берди-деп билдирди Байматов.
Администратор Марскан Табышбекованын айтымында «Биз ушул Ж.Нышанов атындагы мектепте турабыз, себеби өзүңөрдүн жердешиңер Замирдин тушоо концертин өткөрүп жатабыз бул концерт дагы көптөгөн мектептерде болду. Менин колумдан И. Абдразаков, Т. Колдошов, Замир Мырза ж.б көптөгөн менмин деген белгилүү ырчылар чыккан буйруса Замирди да ошолордун катарына кошобуз деген жакшы ниеттер бар»-деп билдирди Табышбекова.
Көрүүчү Мадина Камчыбек кызынын айтымында «Мен бүгүнкү концертке киргениме абдан кубанычтамын, көңүлдүү жакшы маанайда өттү. Биз берген билет акчасы 30 сом жөн эле жок болуп кетмек, баарына ыраазычылык билдирем»-деп сөзүн толуктады Камчыбек кызы.
Даярдаган: Айжибек Насиркул кызы.
Опубликовано 08.05.201908.05.2019Автор keneshnuruРубрики Без рубрикиДобавить комментарий к записи Жаш таланттын алгачкы кадамдары.
Ош облусунун Ноокат районуна караштуу Куу-Майдан айылынын Жапар Нышанов атындагы орто мектебинде китеп кербени болуп өттү.
Бул кербенге мектептин китеп окуганга кызыккан көптөгөн мугалимдери, окуучулары катышышты жана кызыктуу өттү. Кербендин негизги максаты китеп окууга кызыктыруу ошондой эле китеп окуу менен бирге окуучулардын аң сезимин, дүйнө таанымын өстүрүү болду.
Долбоордун өкүлү Гүлсана Нурлан кызынын айтымында»Азыркы мезгилде окуучулар китепке  көңүл бурбай, көп окубай калгандыктан биз ар бир мектептерге ушундай семинарларды өткөрүп жүрөбүз. Балдар китеп окуганда чарчап калбасын деп жеңилирээк китептердин топтомдорун алып келип, арзан баада сатып жатабыз. Каалоочулар көптөгөн китептерди  алышып мындай кийин дайыма китеп окуп жүрүүгө аракет кылабыз дешти. Бул кербен мындай кийин да башка мектептерге  улана берет»-деп билдирди Нурлан кызы.
Кербенге катышкан окуучу Айзат Медетбек кызынын айтымында»Мен бул семинардан өзүмө көптөгөн жакшы нерселерди алдым. Себеби, ушул маалга чейин китеп окуп жүрсөм, мындан кийин дагы китепке болгон кызыгуум өстү десем болот»-деп билдирди Медетбек кызы.
Опубликовано 07.05.2019Автор keneshnuruРубрики Без рубрикиДобавить комментарий к записи Китеп кербени.
Ош облусунун Ноокат районуна караштуу Кеңеш айыл өкмөтүнүн Куу-Майдан айылындагы Жапар Нышанов атындагы орто мектебинде бир күндүк «Китеп окуу лагери» болуп өттү.
Китеп окуу лагерине каалоочу окуучулар катышышты баары биригип 60ка чукул окуучу болду, саат 9:00 — 17:00 гө чейин сабак  өтүлдү, катышуучулар 50 сомдон акча берип киришти, себеби алар акчаны окуучулардын түшкү тамагына сарпташты. Окуу жогорку деңгээлде болуп өттү.
Кыргыз Республикасынын президентинин аппаратына караштуу «Ыйман» диний маданиятынын өнүктүрүү фондунун, түштүк аймагы боюнча өкүлү Нургазы Нурлан уулунун айтымында » Китепти өнүктүрүү долбоорлордун негизинде Ноокат аймагындагы Ж. Нышанов мектебинде  турабыз, бул долбоор 2015-жылдан бери ишке ашып, бардык түштүк аймагында, мектептерде китеп окуу лагерлери уюштурулуп жатат.
«Ыйман» диний маданиятынын өнүктүрүү фондунун дагы бир өкүлү Гулсана Нурлан кызынын айтымында » Китепкөй улут долбоорунун негизинде келдик, китеп лагери бир күндүк эртеден кечке, атайын окуучулар үчүн 6-класстан 9-класска чейинки окуучулар катышышты. Биздин максат балдардын мектеп курагынан баштап китеп окутуу, китепке кызыктыруу болду-деп билдирди Нурлан кызы.
1. 30 мүнөттүк китеп окуу.
2. 2,5 сааттык семинар.
3. Кофе печенье берүү.
. Таасирдүү видео ролик.
5. Ачык асманда китеп окуу.
6. Топко бөлүнүп жарышуу.
Китеп окуу лагерине катышкан  окуучу Гулиза Исамидин кызынын айтымында «Мен бүгүнкү иш чарада өзүмө абдан чоң таасир алдым десем болот, убакытты кандай пайдалануу,  максатты кандай коюу керектигин түшүндүм, ушул иш чарага катышканыма абдан кубанычтамын»-деп билдирди Исамидин кызы.
Даярдаган: Айжибек Насиркул кызы.
Опубликовано 07.05.201907.05.2019Автор keneshnuruРубрики Без рубрикиДобавить комментарий к записи Китеп окуу лагери.
Физика ааламга жол ачат.
Ош облусунун Ноокат районуна караштуу Кеңеш айыл өкмөтүнүн Куу-Майдан айылындагы Жапар Нышанов атындагы орто мектебинде «Физика ааламга жол ачат» деген темада иш чара болуп өттү.
Иш чарага  7-а жана 7-б класстын окуучулары катышып өз сыйлыктарын алышышты. Окуучулар бири-бири менен жарышып окуудагы ийгиликтерин сынашып, жагымдуу маанайда катышышты. Алар эле эмес бүт мектеп окуучулары эң сонун маанайда болушту.
Уюштуруучу физика мугалими Мубара Кадырованын айтымында «Физикалык адабий кече өткөрдүк, бизге эле эмес баарына жакты деп ойлойм, окуучулар «Блок» жана «Статика» деп эки топко бөлүнүп жарышышты, себеби биз азыр ушул темаларды өтүп жатабыз, окуучулардын эсинде калышы үчүн ушундай иш чараларды өтүп жатабыз»-деп билдирди Кадырова.
Катышуучу Мадина Кудайбердиеванын айтымында «Физикалык адабий кече бизге аябай жакты, биз абдан катуу даярдандык, күчтүү жеңет эмеспи ошондуктан биз «Блок» командасын жеңип абдан кубанычтабыз»-деп билдирди Кудайбердиева.
Даярдаган: Айжибек Насиркул кызы.
Опубликовано 07.05.2019Автор keneshnuruРубрики Без рубрикиДобавить комментарий к записи Физика ааламга жол ачат.
Ош облусунун Ноокат районунун Кеңеш айыл өкмөтүндөгү Жапар Нышанов атындагы орто мектебинде «Канаттуулардын майрамы» аттуу конкурс  болуп өттү. Бул конкурска 7-класстын алдынкы окуучулары катышышты.
Алар  Аккуу жана Булбул деген ат менен эки командага бөлүнүшүп,  өздөрүнүн ар түрдүү өнөрлөрүн көрсөтүштү. М: канаттуулардын уяларын, жей турган тамактарын жана ар түрдүү буклеттерди,  канаттуулардын сүрөттөрүн алып келишти. Андан кийин канаттуулар жөнүндө ырларды, табышмактарды, жаңылмачтарды айтып, бийлерди аткарышты..
Уюштуруучу Айчүрөк Капырованын айтымында «Бул конкурс химия, биология, тарых жумалыгына карата жаз айында өткөрүлдү. Себеби, жаз мезгилинде  көптөгөн келгин канаттуулар келип, бак-дарактарга өздөрүнүн  уяларын салышып, алардын кооз сайраган үндөрү угула баштайт. Конкурс өтө кызыктуу өттү. Мында Аккуу командасынын окуучулары активдүү катышып   29 бал менен женишке ээ болушту»-деп билдирди Капырова.
Конкурстун катышуучусу Мадина Кудайберди кызынын айтымында»Биз бул конкурска алдын ала көп даярдыктарды көрдүк. Бизге биология эжекебиз  көптөгөн жардамын көрсөттү. Натыйжада мыкты деңгээлде даярдангандыктан Булбул командасын женип алдык»-деп билдирди Кудайберди кызы.
Опубликовано 27.04.2019Автор keneshnuruРубрики Без рубрикиДобавить комментарий к записи Канаттуулардын майрамы.
Жаз мезгилине карата даярдыктар журуп жатат.
Ош облусунун Ноокат районуна караштуу Куу-Майдан айылында жаз мезгилине карата даярдыктар журуп жатат. Бул иштерди аткарууда Куу-Майдан айылынын башчысы Кеңеш Асамидиновдун эмгеги чоң. Атап айтсак чоң чоң арыктар жана суу кетүүчү латоктор тазаланды.
Тазалоого айыл тургундары ашар кылышып жардам беришти. Айыл өкмөт да колдоо көрсөтүп кээ бир жерлерине экскаватор колдонулду. Баары болуп 600 метрден ашык арыктар латоктор тазаланды.
Кээ бир тургундар жерлерине ар түрдүү мөмө жемиштердин көчөттөрүн отургузушту. Эгин талааларына картошка эгилип, буудай, жүгөрү, арпа, беде сыяктуу эгиндердин үрөндөрү себилди. Ушул иштерди аткарууда иштеген тургундарга ПРООН тарабынан ун, май берилди. Быйыл буйруса талаадагы эгиндердин түшүмдөрү мол болот.
Абдимитал Толубаевдин айтымында «Өткөн жылы латоктор тазаланбай суулар чыгаша болуп, эгиндерге суу жакшы жетпей жаткан. Быйыл буйруса талаадагы эгиндерден мол түшүм алабыз деп турабыз»-деди.
Опубликовано 25.04.201925.04.2019Автор keneshnuruРубрики Без рубрикиДобавить комментарий к записи Жаз мезгилине карата даярдыктар журуп жатат.
Страница 1 Страница 2 … Страница 29 Следующая страница
Сайт работает на WordPress